"PUOTLALELETSO YA BOBEDI MEPHATO 7 – 9 KAROLO 4: tLhAtLhObO mO PUOtLALELEtsOnG yA bObEDi 4.1 MATSENO tlhatlhobo ke dikgato tse di rulagantsweng tse di tswelelang tsa go supa/bontsha, go kgobokanya le go ranola tshedimosetso ka ga tiro ya barutwana, go dirisiwa mekgwa e e farologaneng ya tlhatlhobo. E akaretsa dikgato di le nne: go tlhagisa le go kgobokanya bopaki jwa phitlhelelo; go tlhatlhoba phitlhelelo e; go rekota se se fitlheletsweng le go dirisa tshedimosetso e go tlhaloganya le go thusa mo kgolong ya barutwana gore dikgato tsa go ithuta le go ruta di tokafale. tlhatlhobo e tshwanetse go nna e e sa tlhomamang (tlhatlhobo e e dirwang ka nako ya go ithuta) le e e tlhomameng (tlhatlhobo e e dirwang kwa bokhutlong jwa go ithuta). mo ditlhatlhobong tse di le pedi, pegelo ya gale e tshwanetse go newa barutwana go oketsa maitemogelo a go ithuta. tlhatlhobo ya dikgono tsa puo e tshwanetse go lotaganngwa. tlhatlhobo ya temana ya tekatlhaloganyo e tshwanetse go golaganngwa le tiriso ya puo. tlhatlhobo ya go kwala e tshwanetse go akaretsa ditlhogo ka ga dilo tse di diragalang mo maemong a nnete a botshelo. 4.2 TLHATLHOBO E E SA TLHOMAMANG KGOTSA YA LETSATSI LE LETSATSI tlhatlhobo ya go ithuta e na le maitlhomo a go kokoanya tshedimosetso ya diphitlhelelo tsa barutwana tse di ka dirisiwang go tokafatsa go ithuta ga bona. tlhatlhobo e e sa tlhomamang ke tekolo ya letsatsi le letsatsi ya go tswelela ga morutwana. se, se dirwa ka go lebelela barutwana ba dira tiro, dipuisano, ditshupetso tse di diragadiwang, go dirisana go go sa tlhomamang ga mo phaposiborutelong, jalo jalo. tlhatlhobo e e sa tlhomamang e ka diragadiwa bonolo jaaka go emisa thuto gore o ele barutwana tlhoko kgotsa o buisane le bona ka ga gore ba tswelela jang. tlhatlhobo e e sa tlhomamang e tshwanetse go dirisiwa go neela barutwana diphitlhelelo le go sedimosa ka thulaganyo ya go ruta, fela ga e tlhoke go rekotiwa. E se ke ya tsewa jaaka e kete e kgaogane le ditirwana tsa go ithuta tse di diragalang mo phaposiborutelong. barutwana kgotsa barutabana ba ka tshwaya ditirwana tse. Go itlhatlhoba le go tlhatlhobiwa ke molekane go dira gore barutwana ba tseye karolo e e matlhagatlhaga mo tlhatlhobong. se, se botlhokwa ka se letlelela barutwana go ithuta go tswa go le go lebelela go dira ga bona. Dipholo tsa tlhatlhobo ya letsatsi le letsatsi tse di sa tlhomamang ga di rekotiwe ntle le fa morutabana a eletsa go dira jalo. Dipholo tsa tlhatlhobo ya letsatsi le letsatsi ga di dirisediwe maitlhomo a go falodisa le a go abela setikeiti. 4.3 TLHATLHOBO E E TLHOMAMENG Ditiro tsotlhe tsa tlhatlhobo tse di bopang lenaneo la ngwaga, le le tlhomameng, la tlhatlhobo, di tsewa e le tlhatlhobo e e tlhomameng. Ditiro tsa tlhatlhobo e e tlhomameng di tshwaiwa le go rekotiwa ke morutabana ka maitlhomo a tsweletso le go aba setikeiti. Ditiro tsotlhe tsa tlhatlhobo e e tlhomameng di tshwanetse go lekanyediwa ka maitlhomo a go tlhomamisa boleng le go netefatsa gore maemo a a maleba a tshegeditswe. tlhatlhobo e e tlhomameng e tlamela morutabana ka tsela e e rulaganeng ya go atlhola ka moo morutwana a tswelelang ka teng mo mophatong le mo serutweng se se rileng. Dikao tsa tlhatlhobo e e tlhomameng di akaretsa diteko, ditlhatlhobo, ditiro tse di kwalwang, ditlhagiso tsa molomo, dipontsho, ditiragatso, jalo jalo. Le fa dithulaganyo tsa tlhatlhobo e e tlhomameng di ka direlwa kwa ntle ga phaposiborutelo, tiro ya bofelo/setlhangwa sa bofelo se tshwanetse go direlwa mo phaposiborutelong ka fa tlase ga tlhokomelo ya morutabana. CAPS 71"